Downloaded from YTS.MX
Official YIFY movies site: YTS.MX
ΣΑΝΤΟ ΑΝΤΡΕ - ΣΑΟ ΠΑΟΛΟ
2 Φεβρουαρίου,
η επέτειος της σχέσης μας.
2 ΦΕΒΡΟΥΑΡΙΟΥ 2008
Με το αγόρι μου είμαστε πολύ δεμένοι.
Κι ευτυχισμένοι.
Τον αγαπώ
άνευ όρων.
Ελοά και Λίντεμπεργκ,
αιώνιος έρωτας.
ΟΚΤΩ ΜΗΝΕΣ ΜΕΤΑ
Ένα αίσθημα εκδίκησης.
Πολλοί θα πληρώσουν γι' αυτό.
Πολλοί θα υποφέρουν και θα κλάψουν.
ΑΣΤΥΝΟΜΙΑ
13 ΟΚΤΩΒΡΙΟΥ 2008, 9:00 Μ.Μ.
Με πήρε η αστυνομία από το τηλέφωνο του άντρα μου.
Αμέσως τρόμαξα.
Είπα "Έπαθε ατύχημα με το αμάξι;
Τον χτύπησαν; Είναι καλά; Μπορεί να μιλήσει;"
Είπαν "Όχι, είναι καλά.
Αλλά η κόρη σας είναι κλειδωμένη στο διαμέρισμα.
Φυλακισμένη. Το αγόρι της την κλείδωσε εκεί μέσα".
ΕΛΟΑ Η ΟΜΗΡΟΣ: ΖΩΝΤΑΝΑ ΣΤΗΝ ΤΗΛΕΟΡΑΣΗ
ΣΥΓΚΡΟΤΗΜΑ ΚΑΤΟΙΚΙΩΝ CDHU 13 ΟΚΤΩΒΡΙΟΥ 2008, 2:00 Μ.Μ.
Την ημέρα της απαγωγής…
όταν γύρισα στο σπίτι,
χτυπούσα συνέχεια την πόρτα…
φώναζα συνέχεια, κατέβηκα, φώναζα, αλλά μάταια.
ΝΤΟΥΓΚΛΑΣ ΑΔΕΛΦΟΣ ΤΗΣ ΕΛΟΑ
Σκέφτηκα ότι η αδερφή μου θα κοιμάται.
"Δεν το πιστεύω, ρε φίλε".
Όταν γύρισα σπίτι, είδα τον Ντούγκλας από μακριά
να κάθεται στην είσοδο του κτιρίου.
Είπε "Η Ελοά εξαφανίστηκε". Ρώτησα "Τι;"
Τότε φώναξε από μέσα "Πίσω, αλλιώς θα σε πυροβολήσω!"
Αναγνωρίσαμε τον…
"Λίντεμπεργκ, εσύ είσαι;"
"Είμαι εδώ μέσα,
και θα φύγω μόνο αν πεθάνω. Θα σκοτώσω την Ελοά.
Θα σκοτώσω τα αγόρια που είναι εδώ και τη Ναϊάρα".
Ήταν η αδερφή μου, η Ναϊάρα, ο Βίκτορ και ο Ιάγκο.
Όταν έμαθα ότι ήταν μέσα,
μου φαινόταν απίστευτο.
Δεν το πίστευα ότι συνέβαινε.
ΠΕΝΤΕ ΩΡΕΣ ΟΜΗΡΙΑΣ
Είπε "Μην πάρεις την αστυνομία". Είπα "Δεν το κάνω".
Ο μπαμπάς του Βίκτορ ανησυχούσε γι' αυτόν, γιατί έλειπε όλη μέρα,
και ζήτησε βοήθεια από ένα περιπολικό.
Όταν με πήγε εκεί, ήξερα ότι ήταν πολύ προβληματικό μέρος.
Μάλιστα, λιγότερο από 200, 300 μέτρα από εκεί,
υπήρχαν πολλά σημεία διακίνησης ναρκωτικών.
Ο αρχιφύλακας Άτος ανέβηκε πάνω και είπαμε "Μην πλησιάζεις την πόρτα,
αλλιώς θα πυροβολήσει".
Ο Λίντεμπεργκ είδε περιπολικό να φτάνει και αγχώθηκε πολύ.
"Είπα να μην καλέσεις την αστυνομία! Θα τους σκοτώσω όλους".
Άρχισα να διαπραγματεύομαι στο τηλέφωνο, και με έβρισε.
- …η κοπέλα μου, αυτή η σκύλα… - Δεν είμαι η κοπέλα σου.
Βούλωσ' το!
Είπα "Μην το κάνεις αυτό. Ηρέμησε". Προσπάθησα να τον κατευνάσω.
"Ας σταματήσουμε εδώ. Δεν έχεις κάνει τίποτα κακό.
Αν τους αφήσεις, όλα καλά".
Είχε πολλά σκαμπανεβάσματα.
Άλλοτε ήταν ήρεμος και μου μιλούσε σαν καλύτερός μου φίλος.
Άλλοτε εκνευριζόταν.
Τότε οι αστυνομικοί αποφάσισαν ότι έπρεπε να καλέσουν την EKAM.
Αυτοί είναι οι ειδικοί.
Αν η κοινωνία έχει πρόβλημα, καλούν την αστυνομία.
Όταν η αστυνομία έχει πρόβλημα, καλούν την EKAM.
Στις περισσότερες περιπτώσεις, η EKAM έχει καλά αποτελέσματα.
Ήρθε η διαπραγματευτική ομάδα, μίλησε με τον Άτος
και διαπίστωσαν την κατάσταση.
Η ομάδα κρούσης αναζητούσε μέρη να τοποθετηθεί,
γιατί μπορεί να επεμβαίναμε ανά πάσα στιγμή.
Ο ελεύθερος σκοπευτής θα σκοτώσει ή θα προκαλέσει πολύ σοβαρό τραύμα.
Η δουλειά του διαπραγματευτή
είναι να κάνει τον απαγωγέα να καταλάβει
ότι η άριστη λύση είναι η διαπραγμάτευση.
Καλύτερα να πας φυλακή. Η άλλη επιλογή είναι χειρότερη.
Και η υπόθεση της Ελοά είχε έναν πολύ επικίνδυνο παράγοντα,
τη συναισθηματική ταραχή.
Είναι μια συνθήκη που τα κάνει όλα πολύ ευαίσθητα.
Έφτασε η EKAM με ένα βαν, πανέτοιμη.
Μπήκα στο βαν και συνέχισα τις διαπραγματεύσεις από εκεί.
Τι θέλεις; Πες μου, για να σε βοηθήσω.
- Τι θέλω; - Ναι.
Σκοτώνω την Ελοά, αυτοκτονώ κι ελευθερώνω την Μπάρμπι.
Ενώ γίνονταν διαπραγματεύσεις,
είπε, "Θέλω να μιλήσω στη μαμά της Ελοά, την πεθερά μου".
Ας τη φέρουμε.
Είπε ότι αμέσως μόλις της μιλήσει, θα ελευθερώσει την Ελοά.
Την έφεραν. Διασχίσαμε τον δρόμο.
Είχα μια αλεξίσφαιρη ασπίδα και μπήκαμε
και οι δύο πίσω από την ασπίδα.
Μου έδωσαν το τηλέφωνο κι αυτός είπε
"Δεν είπα ότι θα έκανα καμιά τρέλα;
Μα δεν με πίστεψες".
Είπα "Το είπες, Λίζο, αλλά νόμιζα πως θα ήταν για τον εαυτό σου.
Μην το κάνεις αυτό.
Όχι, για όνομα του Θεού.
Άσε τα κορίτσια, κατεβείτε.
Θα πάω όπου πας. Δεν θα σ' αφήσω ούτε στιγμή".
Είχε αλλάξει.
Φαινόταν… Είπε "Όχι.
Αν δεν είναι δική μου, δεν θα είναι κανενός.
Δεν θα βγει ζωντανή από δω".
ΕΝΝΕΑ ΩΡΕΣ ΟΜΗΡΙΑΣ
Του είπα στο τηλέφωνο "Άσε το κορίτσι".
"Όχι, δεν την αφήνω".
"Μα είπες πως θα την αφήσεις". "Άλλαξα γνώμη".
ΕΚΑΜ
Ήμουν ο πρώτος δημοσιογράφος που έφτασε στο σημείο,
και συνάντησα πλήθος κόσμου.
Οι ένοικοι του συγκροτήματος κατοικιών
είχαν βγει όλοι έξω.
Και συνειδητοποίησα
πως ήταν μια ασυνήθιστη κατάσταση.
Οπότε ανέλυσα την απαγωγή που συνέβαινε,
αλλά και τα πρόσωπα που εμπλέκονταν.
Ποια είναι η Ελοά;
Πώς ήταν ο Λίντεμπεργκ;
Σαν να ήταν μέρη της πλοκής του δράματος.
Μια φορά, τους πήγα να παίξουν στο Σάο Καετάνο.
Και έγινε καβγάς. Εκείνος διέλυσε τον καβγά.
Πάντα ερχόταν με την Ελοά,
ήρεμα, ήσυχα, ποτέ δεν υπήρχε πρόβλημα.
- Είχε κακές παρέες; - Όχι.
Έτσι είναι ο έρωτας. Μόνο όσοι το νιώθουν μπορούν να το καταλάβουν.
Είναι μαζί τρία χρόνια, όχι έναν μήνα.
Αξιοσημείωτα γεγονότα.
Σήμερα μου ζήτησε ο Λίντεμπεργκ να τα φτιάξουμε.
ΑΠΟ ΤΟ ΗΜΕΡΟΛΟΓΙΟ ΤΗΣ ΕΛΟΑ
Σήμερα ο Λίζο είπε πως είμαι η γυναίκα της ζωής του
και θέλει να με παντρευτεί.
Τον αγαπώ όπως δεν πίστευα ότι θα αγαπούσα κάποιον ποτέ μου.
Μου τα έλεγε όλα.
Μα δεν είπε ποτέ κάτι για την καψούρα της.
Γιατί ήξερε ότι δεν θα το επιτρέπαμε.
Μετά ήρθε εκείνος να μας μιλήσει, και του τα είπαμε.
Του είπα ότι εκείνη ήταν μόνο 12 ετών.
Ήταν μια εφηβική καψούρα.
Εκείνος δέχτηκε τα πάντα. Είπα "Όχι ραντεβού.
Δεν θα βγαίνετε έξω.
Μόνο εδώ, στο σπίτι".
Άρχισα να τον συμπαθώ.
Επειδή ήταν ειλικρινής απέναντί μου, άρχισα να τον συμπαθώ.
Δεν τον είδα ποτέ ως γιο.
Έκανα ό,τι μπορούσα γι' αυτόν.
Δεν είχε ποινικό μητρώο.
Ήταν ένας νεαρός, δούλευε.
Δεν ήταν ληστής ή μανιακός δολοφόνος.
Τίποτα απ' αυτά. "Πρέπει να τον εξοντώσουμε;" Όχι.
Και δεν ήθελε να χάσει αυτήν τη σχέση, αυτό το άτομο.
Οι άνθρωποι κάνουν αδιανόητα πράγματα λόγω έρωτα.
Ένας εγκληματίας με κίνητρο πάθους συχνά σκέφτεται "Όλα ή τίποτα".
Τήρησα τη στρατηγική μου.
Δεν αφήνω να περάσει πολύς χρόνος χωρίς να του μιλήσω
ώστε να μην προλάβει να σκεφτεί και να δράσει.
Όχι, πρέπει να του τηλεφωνώ.
Επίσης, ώστε να μην ξεκουράζεται.
Τελικά είπε "Εντάξει. Με έπεισες. Θα ελευθερώσω κάποιον".
Βλέπουμε τώρα
πολλή κίνηση των αστυνομικών γύρω από το κτίριο
όπου βρίσκεται ο Λίντεμπεργκ.
Υπάρχει μεγάλη αναστάτωση και ένταση αυτήν τη στιγμή.
ΒΙΚΤΟΡ ΛΟΠΕΣ ΝΤΕ ΚΑΜΠΟΣ ΕΠΙΖΩΝ ΟΜΗΡΟΣ
Είχαμε μια εργασία για τη γεωγραφία. Πηγαίναμε στο σπίτι μου
να κάνουμε την εργασία.
Μα εκείνη είπε "Πάμε σπίτι μου, δεν είναι κανείς.
Την τυπώνουμε και φτιάχνουμε να φάμε".
Ήταν ώρα φαγητού.
Όταν φτάσαμε εκεί, μετά από δέκα ή 20 λεπτά,
ήρθε ο Λίντεμπεργκ.
Νομίζω πως δεν περίμενε ότι θα ήμασταν εκεί.
Η Ναϊάρα κι ο Ιάγκο ήταν ζευγάρι.
Οπότε σκέφτηκε "Μια στιγμή".
Σκέφτηκε
ότι μπορεί κι εγώ να έχω κάτι με την Ελοά.
Νόμιζα ότι θα με σκότωνε.
Τότε είπε ότι τα πράγματα θα χειροτέρευαν. Τώρα θα άρχιζε ο τρόμος.
Και μετά είπε
"Έχω αρκετές σφαίρες για έναν μήνα".
Συνεχώς την κατηγορούσε. "Η ζωή μου τελείωσε εξαιτίας σου".
"Έγινες τσούλα
εξαιτίας του κωλο-υπολογιστή και του ίντερνετ".
Όποτε ήθελε να δει τι γινόταν έξω,
άρπαζε τη Ναϊάρα και τη σημάδευε στο πρόσωπο.
Μας προειδοποιούσε. "Αν κάνετε καμιά βλακεία, θα τη σκοτώσω".
Η Ναϊάρα είχε ισχυρή προσωπικότητα.
Για τον Λίντεμπεργκ, έφταιγε η Ναϊάρα.
Την κατηγορούσε
γιατί η Ελοά δεν τα ξανάφτιαχνε μαζί του και δεν υποτασσόταν σ' αυτόν.
Η ΕΛΟΑ ΔΙΕΚΟΨΕ ΤΗ ΣΧΕΣΗ ΤΗΣ ΚΙ ΕΓΙΝΕ ΣΤΕΝΗ ΦΙΛΗ ΤΗΣ ΝΑΪΑΡΑ
Η Ελοά είπε "Όχι, θα τα ξαναφτιάξουμε.
Άσε μας να φύγουμε. Θα είμαστε μαζί".
Αλλά εκείνος είπε "Αυτό το λες τώρα.
Όταν τελειώσει, δεν θα γυρίσεις σ' εμένα.
Θα πας πίσω στους φίλους σου".
Κάποια στιγμή, έχασα τις αισθήσεις μου.
Όταν ξύπνησα, η Ελοά με ταρακουνούσε.
"Ξύπνα, Βιτίνιο".
Είπε "Άφησέ τον να φύγει. Δεν αισθάνεται καλά".
Πέρασαν μερικά λεπτά, κι εκείνος είπε
"Άκου, πήγαινε στο σαλόνι.
Τώρα αμέσως".
Βγήκε ο Βίκτορ κι άρχισε να κατεβαίνει. Πήγα να τον συναντήσω.
Έπιασα το τηλέφωνο και τον κάλεσα. "Πυροβόλησες;"
Είπε "Πυροβόλησα".
"Μα γιατί;"
"Για να αποδείξω ότι δεν είμαι καλό παιδί. Κάνεις λάθος για μένα".
ΔΕΚΑ ΚΑΙ ΜΙΣΗ ΩΡΕΣ ΟΜΗΡΙΑΣ
Τον άφησα
να ηρεμήσει για 20 λεπτά,
τηλεφώνησα ξανά και συνέχισα τη στρατηγική μου για να τους ελευθερώσω.
Μετά, περίπου μιάμιση ή δύο ώρες αργότερα,
είπε "Θα ελευθερώσω κι άλλον".
Ο Λίντεμπεργκ απελευθέρωσε δύο αγόρια.
Η Ναϊάρα, η φίλη της πρώην του, δεν θέλησε να φύγει όταν έμαθε
το σχέδιό του να σκοτώσει την Ελοά και να αυτοκτονήσει.
Με εντυπωσίασε πολύ που όταν βγήκαν ο Βίκτορ κι ο Ιάγκο,
ο Βίκτορ είπε "Βλέπεις τι κάνει ο φίλος σου;"
Αυτό με έκανε να νιώσω απαίσια.
ΝΤΟΥΓΚΛΑΣ ΛΙΝΤΕΜΠΕΡΓΚ
Γιατί πραγματικά ήταν σαν αδερφός για μένα.
Ήμασταν πολύ στενοί φίλοι. Πάντα παίζαμε μπάλα μαζί.
Όταν κατάλαβε ότι κέρδισε την εμπιστοσύνη μου,
άρχισε να ρωτάει για εκείνη.
"Πώς είναι η αδερφή σου;
Τα έχει με κάποιον; Μπορείς να μου τη γνωρίσεις".
Τότε ξεκίνησαν να έχουν σχέση.
ΡΟΝΙΚΣΟΝ ΠΙΜΕΝΤΕΛ ΑΔΕΛΦΟΣ ΤΗΣ ΕΛΟΑ
Ποτέ δεν πίστευα πως αυτή η σχέση ήταν καλή ιδέα.
Ζούσαμε στην κοινότητα εκεί, οπότε όλοι γνωρίζονταν μεταξύ τους.
Κάποιοι πέθαναν από ναρκωτικά, άλλοι είχαν συλληφθεί, κάθε είδους…
Τα ίδια παιδιά έπαιζαν μπάλα μαζί, έπαιζαν πινγκ πονγκ.
Και δεν έμπλεξα ποτέ με αυτά τα παιδιά.
Δεν ήμουν ποτέ φίλος τους.
Έβλεπα τον Λίντεμπεργκ μαζί τους κι αυτό με ενοχλούσε.
"Ο τύπος τα έχει με την αδερφή μου. Δηλαδή, γαμώτο".
Ανησύχησα όταν ελευθέρωσε μόνο τα δύο αγόρια.
Θα ήταν δύσκολο να τους κρατήσει ομήρους
ενώ ρισκάρει τη ζωή του.
Κι αν τα αγόρια συνεννοηθούν και στραφούν εναντίον του;
Τώρα είχε μόνο δύο κοπέλες. Οπότε ανησύχησα.
Του τηλεφώνησα και μιλούσα συνεχώς.
Του είπα "Έλα, Λίζο, μπορώ να έρθω πάνω; Δεν θα πλησιάσω στην πόρτα.
Θέλω μόνο να σε δω για να μιλήσουμε".
"Θέλεις να με δεις; Κοίτα, είμαι στο παράθυρο".
Τον ρώτησα "Με σημαδεύεις με το όπλο;"
"Όχι. Φοβάσαι τα όπλα; Μπάτσος δεν είσαι;"
Είπα "Με σημαδεύεις". "Όχι, δεν θα σε σημαδέψω".
Η σφαίρα βρήκε μια κολόνα, παραλίγο να με πετύχει.
Ρώτησα "Με πυροβολείς;" Είπε "Δεν φοράς γιλέκο;"
"Κι αν με βρει στο πρόσωπο;" Είπε "Πεθαίνεις". Κι έκλεισε το τηλέφωνο.
Η υπόθεση δεν θα λήξει σύντομα.
18 ΩΡΕΣ ΟΜΗΡΙΑΣ
Έχουμε ζωντανά πλάνα από την πόλη του Σάντο Αντρέ,
όπου ο Λίντεμπεργκ, ένας 22χρονος,
κρατά ομήρους δύο έφηβες.
Όταν ξημέρωσε, άρχισαν να καταφτάνουν δημοσιογράφοι.
Άρχισε να μαζεύεται κόσμος.
Όταν έφτασα εκεί, το όλο σενάριο είχε ήδη στηθεί.
Η περιοχή είχε ασφαλιστεί, ρεπόρτερ πιο πέρα,
αστυνομικοί παντού, ανεβοκατέβαιναν.
Το σχέδιό μας ήταν να έχουμε μια κάμερα στραμμένη στο διαμέρισμα,
ώστε να μη χάσουμε οτιδήποτε συνέβαινε μέσα.
Ξέραμε ότι ο απαγωγέας και οι όμηροι θα εμφανίζονταν εκεί.
Από μέσα,
δεν ήξεραν τις διαστάσεις αυτού που συνέβαινε έξω.
Είδαν πόσο μεγάλες ήταν μόνο όταν άρχισε να παρουσιάζεται στην τηλεόραση.
Πετάμε πάλι πάνω από την πόλη του Σάντο Αντρέ,
όπου ένας 22χρονος νεαρός κρατά ομήρους δύο έφηβες.
Έχω εδώ τον Ντομίνγκος Περέιρα,
φίλο του Λίντεμπεργκ και συνάδελφό του επί έναν χρόνο.
Μου έλεγε ότι ο Λίντεμπεργκ είναι τύπος ήρεμος και ήσυχος.
Πώς φερόταν στη δουλειά;
Ήταν τίμιο παιδί. Δεν έλειπε ποτέ απ' τη δουλειά.
Όσο περνάει η ώρα, ο Λίντεμπεργκ βλέπει ότι είναι ο πρωταγωνιστής
του τσίρκου που είχε στηθεί γύρω από το έγκλημα που διέπραττε.
Είχε κοινό, δηλαδή τα ΜΜΕ.
Και είχε "τη γυναίκα της ζωής του"
να συμμετέχει ως πρωταγωνίστρια αυτού του θεάτρου
που είχε στηθεί εκεί.
Έπεσε κι άλλος πυροβολισμός.
Είναι ο τέταρτος από τον Λίντεμπεργκ.
Πλησιάζουν μερικοί αστυνομικοί να δουν τι έγινε.
Ο Λίντεμπεργκ πυροβόλησε
επειδή δεν του άρεσε το σχόλιο
ενός ρεπόρτερ, και ο ρεπόρτερ το επιβεβαίωσε.
Τότε βεβαιωθήκαμε πλέον
ότι ο Λίντεμπεργκ δεν είναι ένας συνηθισμένος τύπος.
Είναι ένας εγκληματίας
που δείχνει σε όλους ότι έχει δυνάμεις.
Δυστυχώς,
ο κόσμος ενδιαφέρεται για τις άσχημες ειδήσεις.
Πολύς κόσμος, μια μακριά ταινία έκλεινε τον δρόμο,
και πολλά περιπολικά.
Δεν είχα ξαναδεί τόσους αστυνομικούς. Δεν το πίστευα ότι το έκανε αυτό.
Όλοι τσιτωμένοι είμαστε.
Πώς να πάμε για δουλειά, να πάρουμε το αμάξι απ' το γκαράζ; Δεν γίνεται.
Σταμάτησε όλη η γειτονιά. Σταμάτησε.
Για όνομα του Θεού, Λίζο. Ελευθέρωσε την Ελοά.
Για όνομα του Θεού, Λίζο.
27 ΩΡΕΣ ΟΜΗΡΙΑΣ
Έχουν περάσει πάνω από 24 ώρες.
Η απαγωγή δεν έχει λήξει.
Τα πράγματα αρχίζουν να γίνονται ανεξέλεγκτα.
Αποφάσισαν να με αντικαταστήσουν.
Πρώτον, γιατί δεν έκανα καμία πρόοδο.
Δεύτερον, είχα κουραστεί. Χρειαζόμουν ανάπαυση.
Και ο λοχαγός Τζιοβανίνι,
ο τότε διοικητής της EKAM, ανέλαβε τις διαπραγματεύσεις.
Βλέπει τα πάντα από εκεί, έχει καλή άποψη του χώρου.
Έχει όπλο και πολλά πυρομαχικά.
Υπάρχουν δύο άτομα υπό την απειλή όπλου.
Η κατάσταση είναι πολύ περίπλοκη.
Άκου τι γίνεται, Λίζο, μην το κάνεις δύσκολο για σένα.
Δεν το φοβάμαι αυτό.
Ήρθα εδώ ξέροντας ότι δεν θα έφευγα ζωντανός, φίλε μου.
Ποιος το είπε αυτό; Θα βγεις ζωντανός.
Μόνο για τα δύο κορίτσια νοιάζεσαι.
- Θέλω να βγείτε όλοι ζωντανοί. - Δεν νοιάζεσαι για μένα.
Προτού έρθω εδώ, ήξερα ήδη ότι θα πέθαινα.
Αν δεν νοιαζόμουν για σένα, θα είχα επέμβει ήδη.
Εγώ τα έκανα όλα.
Έκανα συμφωνία με τον εαυτό μου, ήρθα ζωντανός και θα φύγω νεκρός.
Οι απαγωγείς έχουν ένα μοτίβο.
Πάντα κάτι θέλουν.
Στην περίπτωσή του, δεν ήθελε τίποτα.
Ήθελε μόνο να περάσει περισσότερο χρόνο μαζί της.
Δεν γίνεται τίποτα. Δεν προχωράει. Δεν θέλει κάτι άλλο.
Η ανησυχία τώρα είναι ότι έχουν περάσει πολλές ώρες.
Η εξάντληση που συνήθως επιβάλλεται από την αστυνομία δεν φαίνεται να πέτυχε.
Ακόμα δεν ξέρουν πώς αυτός ο νεαρός αντιστάθηκε τόσες ώρες,
παρ' όλη την πίεση της αστυνομίας.
Ο τύπος είναι δύσκολος.
Νομίζει ότι είναι υπεράνω όλων.
Τότε έπρεπε να του δείξω ποιος έκανε κουμάντο.
"Κόψτε το ρεύμα και το τηλέφωνο".
Η διακοπή ρεύματος είναι κακό σημάδι.
Οι διαπραγματεύσεις της αστυνομίας δεν πέτυχαν. Σκληραίνουν τη στάση τους.
Σίγουρα, όποιος είναι μέσα θα ενοχληθεί.
Θα νιώσει πίεση.
Άναψε το γαμημένο το φως, ρε φίλε.
Σου το λέω, δεν έχεις επιλογή, αλλιώς τα πράγματα θα χειροτερέψουν.
Και για ποιον;
Όχι για σένα, ομορφόπαιδο.
Ούτε για τους φίλους σου.
Τα κορίτσια εδώ θα υποφέρουν, όπως και οι οικογένειές τους.
Κατσαδιάζει την αστυνομία. Έχει…
τσαντιστεί.
Εκείνη τη στιγμή,
δεν εμπιστεύεσαι κάποιον που είναι εκτός ελέγχου,
με τους ρεπόρτερ έξω, υπό τρομερή πίεση.
Ζήτησε από την αδερφή μου να τηλεφωνήσει.
Είπε "Μαμά, σε παρακαλώ. Μου έχεις εμπιστοσύνη;"
Είπα "Φυσικά, γλυκιά μου".
Χάρηκα που της μιλούσα.
Νομίζω ότι όλα τα άσχημα που ένιωθα
εξαφανίστηκαν, έτσι;
Της είπα "Φυσικά και σε εμπιστεύομαι".
"Μαμά, πες τους να μας ξαναδώσουν ρεύμα. Σε παρακαλώ.
Ζήτα τους να το ανοίξουν".
Δεν το ξανασκέφτηκα. Είπα "Πες τους να ανοίξουν το ρεύμα!"
Ο άντρας μου ταράχτηκε και είπε "Δεν μπορούμε να το ζητήσουμε αυτό".
Και μου έκλεισε το τηλέφωνο.
Σκοτώνω το κορίτσι και αυτοκτονώ.
Και σε τι θα ωφελήσει;
- Ναι, αλλά… - Δεν θα ωφελήσει κανέναν αυτό, Λίζο.
Θα τη σκοτώσω χωρίς να το καταλάβετε.
Θα τη δέσω και θα τη μαχαιρώσω.
Δεν είναι ανάγκη να την πυροβολήσω.
Μιλούσε κοφτά.
"Αν δεν ανοίξετε το ρεύμα, θα τις σκοτώσω".
32 ΩΡΕΣ ΟΜΗΡΙΑΣ
Μερικές φορές άκουγα
"Τον έχω στο στόχαστρο. Έχω άδεια να πυροβολήσω;"
"Όχι, δεν έχεις άδεια".
Καλησπέρα. Προς το παρόν, η αστυνομία επιμένει να διαπραγματευτεί.
Θέλουν να εξαντλήσουν τον Λίντεμπεργκ,
δηλαδή να τον εξουθενώσει η κούραση.
Και μετά; Μπορώ να ανοίξω ξανά το ρεύμα.
Αλλά θέλω μια πράξη καλής πίστης. Μέχρι στιγμής, δεν το έχεις κάνει.
Τις τελευταίες ώρες, ο απαγωγέας δείχνει σημάδια κούρασης.
Βρέθηκε πραγματικά στριμωγμένος.
Είχαμε κυριολεκτικά
σχεδόν ισοδύναμα όπλα.
Το κατάλαβε.
Ο πατέρας ενός από τα κορίτσια έλαβε πληροφορίες από τον Λίντεμπεργκ
ότι θα την ελευθερώσει.
Υπάρχει προσδοκία ότι αυτό θα συμβεί πολύ σύντομα.
Υπήρχαν πολλές φήμες
ότι διαπραγματευόταν,
ότι θα απελευθέρωνε ένα κορίτσι.
Εκείνη τη στιγμή, δεν είχαμε επίσημες πληροφορίες.
Βλέπουμε την κοπέλα να φεύγει.
Ευτυχής έκβαση για τη Ναϊάρα,
που μεταφέρεται σε τοπικό νοσοκομείο.
Ένιωθα σίγουρος για τη στρατηγική της αστυνομίας.
Σκεφτόμουν "Θα βγει κρατώντας την ή θα μας ζητήσει…
Θα ζητήσει να ανέβει η Τίνα
ή ίσως ο Ντούγκλας, για να κατεβούν μαζί".
Όταν βγήκε η Ναϊάρα,
υπήρχε η αίσθηση ότι τα πράγματα προόδευαν,
αλλά ανησυχούσα ότι μπορεί να έβλαπτε
τη σωματική της ακεραιότητα.
Φοβόμουν μήπως τη βιάσει
ή κάνει κάτι τέτοιο.
43 ΩΡΕΣ ΟΜΗΡΙΑΣ
Έχουμε ζωντανές λήψεις από το ελικόπτερο.
Τα δημοσιογραφικά οχήματα έχουν πληθύνει
γύρω από το συγκρότημα κατοικιών όπου συμβαίνει η απαγωγή.
Η Ναϊάρα είπε στην αστυνομία ότι οι έφηβοι δέθηκαν και ξυλοκοπήθηκαν.
Οι μεγάλοι ραδιοτηλεοπτικοί φορείς είχαν ήδη λάβει θέσεις.
Είχαν ήδη νοικιάσει διαμερίσματα.
Καθένας νοιαζόταν μόνο για τον εαυτό του. Όλα ήταν κάπως μπερδεμένα.
Άνθρωποι με περιέργεια, ρεπόρτερ, αστυνομία…
Το κοινό ήθελε να το δει. Όταν αναφερόταν η υπόθεση,
όποιος κι αν την κάλυπτε ασταμάτητα,
το κοινό ανταποκρινόταν.
Ο κόσμος δεν φεύγει από την περίμετρο.
Θέλουν μια θετική κατάληξη στην υπόθεση.
Ο Λίντεμπεργκ είναι εκεί με την Ελοά.
Πήραμε μία τηλεόραση επιπλέον,
ώστε να μη χάσουμε τίποτα για την υπόθεση,
γιατί αυτός ο σταθμός εξέπεμπε 24 ώρες το 24ωρο.
Βασικά ήταν ριάλιτι σόου.
Σήμερα βλέπουμε διαφορά στις θέσεις της αστυνομίας
γύρω από το κτίριο.
Χθες, βλέπαμε μόνο ένα όχημα διάσωσης…
Οι ρεπόρτερ πήγαν από πίσω, προσπάθησαν να μπουν σε άλλα διαμερίσματα
και πήγαιναν από το ένα κτίριο στο άλλο.
Κρύφτηκαν σε ένα λοφάκι προσπαθώντας να βιντεοσκοπήσουν κάτι.
Διατάραξαν την επιχείρηση.
Οι στρατηγικές μας κινήσεις
εκτέθηκαν σε κίνδυνο εξαιτίας των ρεπόρτερ
και της δημοσιότητας της υπόθεσης.
Η παρουσία μας στην υπόθεση δεν διαταράζει τίποτα.
Αυτά τα λέει η αστυνομία όταν χάνει τον έλεγχο.
Οπότε, είναι πιο εύκολο να ρίξουν
το φταίξιμο σε κάτι άλλο.
Μπορούν να απομακρύνουν τα ΜΜΕ.
"Μας εμποδίζετε. Πρέπει να κρατάτε απόσταση".
Θα είναι δύσκολο; Ναι.
Θα παραπονεθούμε; Ναι.
Αλλά απομακρύνετε τα ΜΜΕ. Είναι απλό.
Η απομόνωση, όσο εκτεταμένη κι αν ήταν…
Υπήρχε ένα ελικόπτερο σε μεγάλη απόσταση
με πολύ ισχυρές κάμερες
ικανές να ζουμάρουν στα σήματα που φορούσαμε από εκεί που ήμασταν.
Υπήρχαν κάμερες παντού.
Δεν υπήρχαν όρια.
Κι εμείς των ΜΜΕ δεν είχαμε απαντήσεις.
Ό,τι κι αν ζητήσαμε από την αστυνομία, αυτοί έλεγαν "Το δουλεύουμε. Αλήθεια".
Αλλά πόσες ώρες είχαν περάσει ήδη;
Έχω αμφιβολίες, ειδικά σε αυτήν την υπόθεση,
κατά πόσον η στρατιωτική αστυνομία είχε μια συγκεκριμένη στρατηγική.
Οι μπάτσοι στο διπλανό διαμέρισμα άκουγαν βάζοντας ποτήρια στον τοίχο.
Ακούγαμε ξυλοδαρμούς, βρισιές, έπιπλα να μετακινούνται…
Ανά πάσα στιγμή, ίσως χρειαστεί να μπούμε.
Δεν έπαυα να αναρωτιέμαι "Γιατί δεν επεμβαίνει η αστυνομία;
Γιατί δεν αναλαμβάνουν οι ελεύθεροι σκοπευτές;"
Είχαν σκοπευτές.
Έβλεπα τον τύπο εκεί όλη μέρα κι όλη νύχτα,
στην ίδια θέση και…
ΒΙΚΤΟΡ ΛΟΠΕΣ ΝΤΕ ΚΑΜΠΟΣ ΕΠΙΖΩΝ ΟΜΗΡΟΣ
Γιατί δεν επεμβαίνουν;
Είναι παράλογο αυτό.
Είναι παράλογο.
Η κοινή γνώμη ανακατεύεται πολύ.
Είναι στην τηλεόραση σε όλη τη χώρα,
και ο κόσμος λέει "Όχι, δεν είναι πραγματικά εγκληματίας".
Μέχρι τη 1:30 μ.μ. τη Δευτέρα, ο Λίντεμπεργκ ήταν ένας κοινός άνθρωπος.
Μετά από έναν καβγά με την κοπέλα του,
πήρε ένα ή δύο όπλα κι ήρθε να αντιδικήσει μαζί της.
Είχε την υποστήριξη των ΜΜΕ που έδειχναν τα πάντα έξω,
και τον έκαναν να πιστέψει ότι ήταν καλό παιδί
που είχε οργιστεί, αλλά θα λυνόταν το θέμα.
ΔΕΝ ΕΓΚΡΙΘΗΚΕ ΕΠΕΜΒΑΣΗ
Οι αρχές φοβήθηκαν μήπως επικριθούν
αν έδιναν εντολή να σκοτωθεί ο Λίντεμπεργκ,
που κρατούσε δύο ομήρους, γιατί δεν ήταν εγκληματίας.
Η EKAM το χειρίζεται πολύ προσεκτικά. Με μεγάλη λεπτότητα.
Διότι πρέπει να έχει αίσια κατάληξη,
δηλαδή να μην υπάρξει βλάβη για κανέναν και να λυθεί το πρόβλημα.
Στις διαπραγματεύσεις ειπώθηκε το εξής:
"Δεν μπορούμε να τον σκοτώσουμε, γιατί ο κυβερνήτης τον θεωρεί…
ένα καλό παιδί που έπαθε νευρικό κλονισμό".
Έλεγαν συνεχώς "Έχει δουλειά και είναι στην εταιρεία αρκετό καιρό".
"ΚΑΛΟ ΠΑΙΔΙ", ΠΛΗΡΩΝΕ ΤΟΥΣ ΛΟΓΑΡΙΑΣΜΟΥΣ ΠΡΙΝ ΔΙΑΡΡΗΞΕΙ ΤΟ ΣΠΙΤΙ ΤΗΣ ΠΡΩΗΝ ΤΟΥ
Ο κόσμος ωραιοποιεί τα εγκλήματα πάθους.
Η κοινωνία κατασκευάζει αυτό το αφήγημα.
Και δεν κατασκευάζεται γρήγορα.
Χρειάζεται πολύ χρόνο.
Γιατί πιστεύεις ότι το έκανε;
Δεν ξέρω. Από έρωτα, νομίζω.
Σήμερα, ίσως να πρόσθετα άλλη μία ερώτηση. "Πιστεύεις ότι έτσι είναι ο έρωτας;"
"ΤΗΝ ΑΓΑΠΑΕΙ ΤΟΣΟ ΠΟΛΥ, ΠΟΥ ΤΡΕΛΑΘΗΚΕ"
Φαίνεται ότι αθωώθηκε ως εγκληματίας
και τον αντιμετωπίζουν σαν έναν κακόμοιρο ερωτευμένο.
"Οι όμηροι που βγήκαν ήταν σώοι, έτσι;
Δεν είναι τόσο κακός".
Θυμάμαι πολύ καλά, ήταν μια ομάδα νεαρών γυναικών που φώναζαν
"Λίντεμπεργκ, πού είσαι; Ήρθαμε να σε δούμε".
Κοιτάξτε στο παράθυρο!
- Κοιτάξτε, παιδιά! - Λίντεμπεργκ!
Αμάν!
Το ότι φώναζαν το όνομά του απ' έξω
ήταν επακόλουθο του τσίρκου που δημιουργήθηκε
και του ρόλου που ανέλαβε αυτός.
"Γίνομαι σπουδαίος, έχω τον έλεγχο, κι αυτή θα μείνει εδώ".
Το είδε και είπε "Θεέ μου, έγινα σταρ!"
Ο Λίντεμπεργκ Άλβες εμφανίστηκε πολλές φορές στο παράθυρο του μπάνιου.
Θα ρίξει.
Σε μια στιγμή περισπασμού, η Ελοά ανοίγει το παράθυρο
και κάνει σινιάλο ότι είναι καλά.
Τότε ακούγονται οι κραυγές του Λίντεμπεργκ.
Κλείσε το παράθυρο, γαμώτο!
Και η Ελοά;
Πότε ακούστηκε η φωνή της;
Πότε της δόθηκε η ευκαιρία να εκφραστεί
ή να δείξει τι ένιωθε;
Ο εγκληματίας γίνεται πρωταγωνιστής.
Ξέραμε ελάχιστα για εκείνη.
Ξέραμε ότι ήταν 15 ή 16 ετών.
Ότι τα είχε καιρό μαζί του
και μετά τερμάτισε τη σχέση τους.
Όταν τα έφτιαξαν, εκείνη ήταν 12 χρονών κι εκείνος 19.
Στα 12 της, ήταν…
Μόλις έμπαινε στην εφηβεία.
Ήταν ακόμα κοριτσάκι.
Αλλά όταν ωρίμασε λίγο,
σκέφτηκε "Για στάσου".
Έτσι;
"Δεν είναι καλό για μένα πια. Θέλω να λήξει".
Αλλά εκείνος θεωρούσε πως του ανήκε και δεν δέχτηκε τον χωρισμό.
Μιλούσαμε στο λεωφορείο μια φορά και είπε
"Το αγόρι μου ζηλεύει". Την είχα καλέσει να βγούμε.
Είπε "Ζηλεύει, γι' αυτό δεν βγαίνω. Εξαιτίας του".
Θυμάμαι την πρώτη φορά που χώρισαν.
Αυτός παρίστανε πως έκλαιγε κοντά μου.
Μου ζήτησε να της μεταφέρω δώρα.
Μου ζήτησε να κάνω πράγματα γι' αυτόν.
Οπότε, της πιπίλιζα το μυαλό συνεχώς.
"Πρέπει να τα ξαναβρείς μαζί του".
Όταν τελικά χώρισαν πραγματικά,
αυτός ζήλευε ακόμη πιο πολύ,
και τότε άρχισε να την ακολουθεί μέχρι την πόρτα του σχολείου.
Πήγα να την πάρω απ' το σχολείο.
Και την παρακολουθούσα.
Είδε μια μοτοσικλέτα και τρόμαξε.
Πάρκαρα, γύρισα και είπα "Τι είναι; Τι σε τρόμαξε;"
Αλλά το ήξερα ήδη, έβλεπα ότι φοβόταν.
Όποτε έβλεπε μοτοσικλέτα,
νόμιζε πως ήταν αυτός.
Χριστέ μου, βοήθησέ με.
ΑΠΟ ΤΟ ΗΜΕΡΟΛΟΓΙΟ ΤΗΣ ΕΛΟΑ
Περνάω μια δοκιμασία, και κοντεύω να τα παρατήσω.
Κύριε, λύσε το πρόβλημα.
Φρόντισέ με.
Παρακολουθούσε ήδη τρία μαθήματα.
Ξεκινούσε τη ζωή της.
Την πήγαινε και την έφερνε πάντα ο μπαμπάς της.
Αλλά είχε δουλειά εκείνη τη μέρα, κι εκείνη πήρε το λεωφορείο.
Τη χτύπησε στην πλάτη. Τη χαστούκισε.
Γύρισε σπίτι κλαίγοντας.
Κλαίγοντας.
Αμέσως μόλις το έμαθα, πήγα κατευθείαν στο σπίτι του.
Είπα "Φίλε, χωρίσατε, έτσι;
Η αδερφή μου δεν θέλει να τα ξαναβρείτε".
Με κοίταξε στα μάτια και είπε ότι δεν τη χτύπησε.
Είπα "Πες μου ότι χτύπησες την κόρη μου".
Απάντησε "Όχι. Δεν τη χτύπησα, κύριε.
Υπερβάλλει. Λέει ψέματα".
Και υποσχέθηκε πως δεν θα της έκανε τίποτα.
Το υποσχέθηκε.
Όμως εγώ δεν τον πίστευα πια. Μα ο άντρας μου τον πίστεψε.
Ήθελε να μου μιλήσει.
Ήμουν με τους ανθρώπους της EKAM,
και πήραν τηλέφωνο.
Μετά μου το έδωσαν να του μιλήσω.
Κι έλεγε για τη μέρα που πήγα στο σπίτι του.
Είπε "Ακόμα δεν ζήτησες συγγνώμη γι' αυτό". Έτσι είπε.
Τότε…
Σκέφτηκα "Διάολε".
Ο διαπραγματευτής της EKAM είπε κάτι σαν "Ζήτα του συγγνώμη".
Είπα "Αν αυτός είναι ο λόγος, θα ζητήσω συγγνώμη τώρα.
Δεν υπάρχει πρόβλημα. Έλα κάτω και θα σου ζητήσω συγγνώμη.
Δεν φανταζόμουν ότι αυτό προκάλεσε…
Ότι πληγώθηκες τόσο πολύ".
Ό,τι θα έκανε κάθε αδερφός.
Άρχισε να λέει "Όχι, τώρα είμαι εδώ.
Έχω τον έλεγχο της κατάστασης. Εσύ πού είσαι τώρα;"
Ταράχτηκε, οπότε ο διαπραγματευτής έκλεισε το τηλέφωνο.
47 ΩΡΕΣ ΟΜΗΡΙΑΣ
Είναι η τρίτη μέρα της απαγωγής και δεν υπάρχει πρόοδος.
Η αστυνομία τηλεφώνησε στον Λίντεμπεργκ δύο φορές.
Οι κλήσεις κράτησαν λίγα δευτερόλεπτα, κι εκείνος δεν εξέφρασε αιτήματα.
Έλεγε ότι δεν ήθελε να μιλήσει, και το έκλεινε.
Με πήραν και μου είπαν "Θα βοηθήσεις στις διαπραγματεύσεις.
Δεν μπορούμε να συνεχίσουμε.
Δεν έχουμε κανένα αποτέλεσμα.
Η διαπραγμάτευση είναι αδιέξοδη".
Αυτή η επιλογή της EKAM ήταν σωστή.
Πρέπει να παρατήρησαν ότι ο Λίντεμπεργκ είχε μια ισχυρή φιλία
με τον αδερφό της Ελοά.
Και το παιδί ίσως μπορούσε να βοηθήσει.
- Έστω κι αν είναι παιδί; - Δεν είναι πρόβλημα.
Δεν το αμφισβήτησα.
Ήλπιζα να έχει καλό αποτέλεσμα.
Όλα όσα μας είπαν…
Όσα μας είπαν να κάνουμε, τα κάναμε.
Του τηλεφώνησε ο Τζιοβανίνι.
Είπε "Τι θέλεις;" Ήταν πολύ επιθετικός.
Οπότε είπα "Εγώ είμαι".
"Ποιος είσαι εσύ;"
Είπα "Δεν αναγνωρίζεις τη φωνή μου; Ο Ντούγκλας". Τότε ηρέμησε.
Ξέρεις ότι πάντα ήμουν με το μέρος σου,
πάντα σε βοηθούσα να την ξανακερδίσεις.
Σ' ευχαριστώ.
Σου ζητάω να σκεφτείς τη φιλία μας.
Ήξερα ότι θα μου ζητούσες να την ελευθερώσω.
Τότε…
Όχι, ξέχνα την αδερφή μου.
Μιλάω για μένα κι εσένα, για τη φιλία μας.
Αυτό είναι το πιο σημαντικό τώρα.
Πες μου τι θέλεις.
Να βγούμε έξω.
Όλα καλά θα πάνε.
Είμαι με το μέρος σου.
Θα βγούμε να γνωρίσουμε νέα πρόσωπα.
Δεν υπάρχει χρόνος. Θα πάω φυλακή. Θα με σκοτώσουν εκεί μέσα.
Θα με λιντσάρουν εκεί έξω.
Όχι, δεν θα πας φυλακή. Ήρθε ο δικηγόρος σου.
Πίστευα ότι μπορούσα να τα διορθώσω όλα.
Στο μυαλό μου, ήμασταν τόσο στενοί φίλοι,
που νόμιζα ότι μπορούσα να το κάνω.
Τότε η αστυνομία είπε
"Θέλει τον Ντούγκλας να κάνει αυτό". Ο Ντούγκλας ήταν μαζί τους.
"Ντούγκλας, πάρε αυτό, πάρε εκείνο".
Ο σκύλος στον διάδρομο;
Ναι, θα τον πάω στις σκάλες. Αν δεν τον πάρεις, θα λιμοκτονήσει.
Γιατί δεν ξανάρχεται εδώ.
- Καλώς. - Θα πάω δύο σκυλιά.
Εντάξει, έρχομαι τώρα.
Ο Ντούγκλας ήταν παιδί.
Όταν επέστρεφε ο γιος μου, εκείνος θα μπορούσε να τον πυροβολήσει.
Θα ήταν άλλο ένα θύμα. Κανείς δεν ήξερε τι είχε κατά νου.
Έπρεπε να έχω τον νου μου στο χαρτί μπροστά μου
και σε ό,τι έγραφαν εκεί.
Δεν μπορούσα να πω ό,τι ήθελα. Είχα τον νου μου στο χαρτί.
Θα βγούμε, Λίζο.
Τι λες…
Θα αποφασίσω τις επόμενες ώρες.
Αποφάσισε. Ας βγούμε.
Άσε με να αποφασίσω, φίλε. Είμαι θολωμένος τώρα.
Η αδερφή σου με εκνεύρισε.
Ήθελα να μπω εκεί μέσα…
και να τον σπάσω στο ξύλο επιτόπου.
Αλλά δεν μπορούσα να πω τίποτα.
Θα το κλείσω γιατί η αδερφή σου κάνει κόλπα.
Σκάσε, μη μιλάς. Άσε με να του μιλήσω.
Θέλω να ακούσω τι έχει να πει. Σκάσε!
Σκάσε!
Ηρέμησε, ξέχασέ τη.
Θα το κλείσω αν αρχίσει να μιλάει.
Έχεις κάτι να μου πεις, αλλά δεν σ' αφήνει. Πες το.
Πες της ότι της ζητάω να κάνει ησυχία.
Είναι πολύ θλιβερό.
Είσαι στην άλλη πλευρά της γραμμής.
Ακούς να επιτίθεται στην αδερφή σου
κάποιος που ήταν ο καλύτερός σου φίλος.
Δεν υπάρχει εξήγηση.
Είναι κάτι που δεν θα…
Δεν θα το ξεχάσω ποτέ.
Δεν θα τον συγχωρήσω ποτέ γι' αυτό.
Ποτέ.
Αποφάσισες;
Το σκέφτομαι.
Σκέψου το. Ωραία.
Πού είναι ο Αντριάνο;
Εδώ δίπλα μου.
- Να του μιλήσω. - Εντάξει.
Γεια σου, Λίζο.
Έχω ένα αίτημα.
Ναι; Τι χρειάζεσαι;
Θέλει να φάει.
- Θα φας κι εσύ; - Όχι, θα φάω ό,τι υπάρχει εδώ.
Ναι;
Αν φάει κάτι πρόχειρο, θα την πειράξει. Χρειάζεται αληθινό φαγητό.
Ήθελε να πάω εκεί
και να του πάω φαγητό.
Οπότε…
Ο Τζιοβανίνι ρώτησε "Τι εννοείς; Πώς να το πας;"
50 ΩΡΕΣ ΟΜΗΡΙΑΣ
Θα κατέβει;
Είναι πολύ τεταμένη στιγμή.
Ένα σχοινί από σεντόνια έχει τοποθετηθεί στο παράθυρο.
Υπάρχει μεγάλη προσδοκία. Ίσως κατέβει από εκεί.
Κανείς δεν ξέρει ακριβώς τι θα συμβεί τώρα.
Ήμουν στην άλλη πλευρά.
Και τότε… "Η Ελοά είναι στο παράθυρο!"
Δεν μπορούσα… Έτρεξα εκεί.
Κορίτσι μου!
Ησύχασε, μαμά.
Είπα "Κατέβα, γλυκιά μου!" Νόμιζα ότι θα κατέβαινε με το σκοινί.
Εκείνη είπε
"Ηρέμησε, μαμά. Ηρέμησε".
Κορίτσι μου!
- Κορίτσι μου! - Ηρέμησε.
Κατέβα, κορίτσι μου!
Ηρέμησε, μην πλησιάσει κανείς.
Ηρέμησε.
Σε παρακαλώ, ηρέμησε.
Είδα ότι προσπαθούσε να μείνει ψύχραιμη, αλλά τα χέρια της έτρεμαν.
Βλέπαμε τα χέρια της να τρέμουν.
Το φαγητό είναι.
Εκείνη τη στιγμή,
η κάλυψη της υπόθεσης παίρνει άλλη διάσταση.
Όλη η Βραζιλία μιλάει για την υπόθεση της Ελοά.
Αρχίζουμε να αναζητούμε κάθε είδους νέα πληροφορία,
ώστε να αποκαλύψουμε κάτι
στο οποίο άλλοι ειδησεογραφικοί φορείς δεν είχαν ακόμα πρόσβαση.
Μια ερώτηση, κυρία. Ένιωσε αδιαθεσία;
Δεν ξέρω, δεν ήμουν εδώ.
Το είδαμε στην τηλεόραση.
Η ΤΡΑΓΙΚΗ ΥΠΟΘΕΣΗ ΤΗΣ ΕΛΟΑ ΑΥΞΑΝΕΙ ΤΗΝ ΤΗΛΕΘΕΑΣΗ
Άρχισαν να ευτελίζουν τη σοβαρότητα αυτού που συνέβαινε.
Τους απασχολούσε να μάθουν τι έτρωγαν για μεσημεριανό,
πώς έκαναν ντους,
γιατί με αυτά ασχολούνταν τα ΜΜΕ.
Δυστυχώς, όλοι ήθελαν να βγάλουν λαβράκι στις ειδήσεις, με διαφορετικό τρόπο.
Η αστυνομία λέει ότι έστειλαν ρύζι, φασόλια,
μπριζόλα και πατάτες τηγανητές, που ζήτησε ο Λίντεμπεργκ.
Ήταν λες και ο κόσμος…
σχεδόν ήλπιζε να μην τελειώσει αυτό.
Ελπίζω να τελειώσει καλά.
Να παντρευτούν στο μέλλον αυτός και η κοπέλα του, την οποία αγαπάει.
Είναι κάπως υπνωτιστικό,
με την κακή έννοια.
Όπως όταν περνάς και βλέπεις ένα τροχαίο ατύχημα,
κι ενώ δεν σ' αρέσει το αίμα, δεν μπορείς να αντισταθείς.
Αρχίσαμε να συνειδητοποιούμε ότι η κατάσταση ήταν πολύ ευαίσθητη.
Περνάει μια ολόκληρη νύχτα,
μια δεύτερη ολόκληρη νύχτα και μετά μια τρίτη.
Και τίποτα δεν αλλάζει. Η αστυνομία δεν μπαίνει.
Τι θα βιντεοσκοπούσαμε; Ένα κτίριο με μια κάμερα στραμμένη στο διαμέρισμα.
Ήταν περιοχή με μεγάλη εγκληματικότητα.
Ήταν επικίνδυνο να περνούν τη νύχτα οι δημοσιογράφοι εκεί.
Ένοπλοι εγκληματίες άρχισαν να περιφέρονται ελεύθερα
ανάμεσα στους θεατές εκείνου του σεναρίου ταινίας τρόμου.
Οι ναρκέμποροι γκρίνιαζαν.
Με την παρουσία της αστυνομίας, έχαναν πολλά λεφτά.
Έλεγαν "Ρεπόρτερ,
πάρτε τον από εδώ, ή να το κάνουμε εμείς.
Να φύγουν οι μπάτσοι, θα τον κανονίσουμε".
Θα έμπαιναν και θα τον σκότωναν.
Είχαν τη δύναμη να το κάνουν. Κι εκείνος το φοβόταν αυτό.
Και η αστυνομία επίσης φοβόταν ότι θα συνέβαινε.
58 ΩΡΕΣ ΟΜΗΡΙΑΣ
Ένας τηλεοπτικός σταθμός αποφασίζει να τηλεφωνήσει στο διαμέρισμα.
Μετά απ' αυτό, υπάρχει αναστάτωση.
Γύρισα στον σταθμό κουρασμένος.
Όλοι ήταν πολύ κουρασμένοι.
Είδα δύο παραγωγούς,
κι εκείνες είπαν
"Μιλήσαμε με τον Λίντεμπεργκ".
Με κατέπληξαν αυτές οι νέες πληροφορίες.
"Τι καταγράψατε;"
Απάντησαν "Δεν το καταγράψαμε".
Είπα "Πάρτε την κάμερα, βάλτε την μπροστά μου.
Ας τηλεφωνήσουμε. Αν απαντήσει, το καταγράφω".
Ποιος είναι;
Λίντεμπεργκ, είμαστε φίλοι της οικογένειας.
Θέλουμε να μάθουμε αν είναι όλα καλά.
Ποιος είναι;
Είμαι ο Λουίς Γκέρα. Πώς είσαι;
- Είμαστε φίλοι… - Ο Λουίς Γκέρα.
Ρεπόρτερ. Καλώ εκ μέρους της οικογένειάς σου.
Η μαμά σου έχει απελπιστεί. Θέλει να μάθει αν είναι όλα καλά.
Ρεπόρτερ;
Ναι. Θέλουμε να μάθουμε αν είστε καλά.
Ανησυχούμε για εσάς.
Είχα φοβερό άγχος.
Ένιωθα υπερένταση και κούραση
μετά από τόσες ώρες και…
Βρέθηκα σε μια κατάσταση που μπορούσε να τα αλλάξει όλα.
Μπορούσε να τραβήξει τη σκανδάλη και να πει "Το ηχογραφείς;
Θα την πυροβολήσω τώρα".
- Σε ζωντανή μετάδοση; - Το ηχογραφούμε.
Αν θες, θα μεταδώσω ό,τι θέλεις.
Τη συζήτησή μας;
Ας μιλήσουμε. Θέλω να σε βοηθήσω.
Θέλω να σε βοηθήσω και να σου πω κάτι,
ο λοχαγός εγγυάται την ακεραιότητά σου. Μην ανησυχείς, παιδί μου.
Δεν θέλω κανέναν κοντά στο κτίριο.
Αν πλησιάσει κάποιος…
Ήρθε ο λοχαγός, χτύπησε το κουδούνι και παραλίγο να πυροβολήσω την Ελοά.
Νόμιζα ότι θα μπει. Αν το έκανε, θα ήμασταν νεκροί τώρα.
Το τηλεφώνημα στον απαγωγέα
για να δώσει συνέντευξη,
σαν να ήταν κάποιο ειδησεογραφικό λαβράκι ή αποκλειστική είδηση,
είναι εγκληματικό.
Περίμενε, θα μιλήσει.
- Άσ' τη να μας μιλήσει, σε παρακαλώ. - Εμπρός.
Ελοά. Λουίς Γκέρα από τη Σόνια Αμπράο. Όλα καλά;
Ποιος είναι;
Λουίς Γκέρα, ρεπόρτερ από τη Σόνια Αμπράο. Όλα καλά;
Καλά.
Έλεγε με έμφαση ότι ήταν όλα καλά.
Η φωνή της έτρεμε.
Ήταν…
Καταλάβαινες ότι έκλαιγε.
Άρχισα να διαισθάνομαι τον κίνδυνο της κατάστασης.
Δεν αστειευόταν αυτός.
Θέλεις να στείλεις κάποιο μήνυμα στη μαμά σου;
Θα ήθελα να μάθω πώς είναι, τι κάνει η οικογένειά μου.
Όλοι καλά είναι.
- Όλα είναι… - Στείλε ένα φιλί στους γονείς μου.
- Μπορείς να… - Πες τους ότι τους αγαπώ.
Ξαναπές το. Στείλε τους ένα φιλί.
Θέλω να πω στη μαμά μου ότι την αγαπώ.
Και στον μπαμπά μου.
Τους αγαπώ.
Η παράδοση του απαγωγέα διακινδυνεύτηκε
αφότου έδωσε ζωντανή συνέντευξη σε τηλεοπτικό σταθμό.
Από τότε,
ο απαγωγέας δεν απαντά πλέον στο τηλέφωνο.
Ποιο είναι το δημόσιο συμφέρον μιας συνέντευξης από τον Λίντεμπεργκ
όταν περιορίζει την ελευθερία της Ελοά;
Η κλήση μεταμόρφωσε τον Λίντεμπεργκ
βαθιά μέσα του σε κάτι πολύ μεγαλύτερο από αυτόν.
Προκάλεσε ανυπολόγιστη ζημιά στον χειρισμό της υπόθεσης.
Ανυπολόγιστη.
66 ΩΡΕΣ ΟΜΗΡΙΑΣ
Η κατάσταση έγινε ακόμη πιο τεταμένη
στο διαμέρισμα στον δήμο Σάντο Αντρέ του Σάο Πάολο.
Ο Λίντεμπεργκ πήγε την Ελοά στο παράθυρο του μπάνιου.
Χρησιμοποιούν το τηλέφωνο.
Οι διαπραγματεύσεις ξανάρχισαν.
Δεν τη θέλω πια, ποτέ ξανά.
Τη μισώ.
Τι πρέπει να κάνει για να βγει;
Να φερθεί σωστά και με κατανόηση, κάτι που δεν κάνει.
Τι εννοείς, πώς δεν δείχνει κατανόηση;
Όταν της μιλάω, τσιρίζει και γίνεται υστερική.
- Λέει ότι θέλω να τη βαρέσω. - Με χτυπάς.
Είπε ότι είχε κουραστεί και θα παραδινόταν.
Ο Τζιοβανίνι τού ζήτησε να πάρει τα όπλα και να τα βάλει στην τουαλέτα.
Είπε "Εντάξει. Θα βγω.
Θα αφήσω τα όπλα στο μπάνιο όπως μου είπες.
Θα βγω κρατώντας το χέρι της Ελοά.
Θα πλησιάσω τη Ναϊάρα.
Θα πιάσω το χέρι της, θα κατέβουμε,
θα πιάσω το χέρι του Ντούγκλας και θα παραδοθώ".
Ο Λίντεμπεργκ υποσχέθηκε να λήξει η απαγωγή
αν η Ναϊάρα επέστρεφε στο διαμέρισμα.
Στο μεταξύ, όλοι από κάτω περιμένουν γεμάτοι ελπίδα.
Η επάνοδος της Ναϊάρα στις διαπραγματεύσεις
ήταν στρατηγική κίνηση του υπεύθυνου κρίσης,
του υπουργού Δημόσιας Τάξης και του εισαγγελέα. Όλοι αποφάσισαν.
- Γεια σου, Ναϊάρα. - Πώς είσαι;
- Νιώθεις καλύτερα; - Ναι. Εσύ είσαι ήρεμος;
Ήρεμος είμαι.
Αλήθεια θα κάνεις όλα αυτά που λες;
- Ναι. Με εμπιστεύεσαι; - Ναι.
Γεια σου, γλυκιά μου.
- Έρχεσαι πάνω; - Ναι, γλυκιά μου.
Εντάξει, μπροστά στην πόρτα.
- Να μην ανέβει η αστυνομία. - Εντάξει.
- Κανένας. - Εντάξει, άσε με να του μιλήσω τώρα.
- Όλα θα πάνε καλά. - Ναι.
Όπως υποσχέθηκα εξαρχής. Εντάξει;
- Εντάξει, γεια. - Αντίο. Σ' αγαπώ.
Είχε αποφασιστεί να μην επέμβει η ομάδα κρούσης,
γιατί η Ναϊάρα είχε οδηγίες να σταματήσει στον από κάτω όροφο
για να μιλήσει στον Λίντεμπεργκ.
Όταν άρχισα να ανεβαίνω, κοίταξα πάνω
και τον είδα στο παράθυρο του μπάνιου.
Αυτόν και την Ελοά.
Σταμάτησα εκεί που έπρεπε…
και μετά δεν είχα άλλη επαφή, γιατί η Ναϊάρα ανέβηκε με το τηλέφωνο.
Έβλεπα τους αστυνομικούς,
αλλά δεν έβλεπα εκείνη να ανεβαίνει.
Ξαφνικά, είδα…
Μου φώναξε ο αστυνομικός. "Έλα".
Και πήγα.
Και τότε επικράτησε απόλυτο χάος.
Συνταγματάρχα, ήταν λάθος να στείλετε πίσω τη Ναϊάρα;
Η μητέρα της συμφώνησε. Ήταν με τους άνδρες της EKAM.
Έβγαλαν την κοπέλα, τώρα την έστειλαν πίσω.
Τώρα νομίζουν ότι φταίμε εμείς. Βλακεία έκαναν.
Κανένας έφηβος δεν πρέπει να βρεθεί σε τόσο επικίνδυνη κατάσταση.
Η διοίκηση της επιχείρησης λέει ότι η Ναϊάρα δεν είναι όμηρος.
Επέλεξε η ίδια να γυρίσει στο διαμέρισμα.
Έκανε κάτι που δεν περιμέναμε.
Αντιμετωπίσαμε την κατάσταση σαν να ήταν το παιδί μου…
Έχω τρία παιδιά.
Σαν να ήταν μέσα ένα από αυτά.
Σαν το παιδί του…
Θα έβαζα το παιδί μου στη θέση της Ναϊάρα.
ΔΕΝ ΚΑΝΑΜΕ ΛΑΘΟΣ. ΤΟ ΙΔΙΟ ΘΑ ΚΑΝΑΜΕ ΠΑΛΙ
Δεν έπρεπε σε καμία περίπτωση να επιστρέψει η Ναϊάρα στο διαμέρισμα.
Η EKAM έγραψε ιστορία ως η πρώτη μονάδα
που από έναν όμηρο πήγε στους δύο.
Ήρθα και τον ηρέμησα.
Είναι καλά, είναι ήρεμος. Εντάξει;
Πήρε μια απόφαση.
- Εντάξει; - Εντάξει.
Μη φοβάσαι, δεν θα πάθει κακό η κόρη σου.
Σε εμπιστεύομαι, Λίζο.
Οι τρεις σας. Θα είστε όλοι καλά.
Όπως είπα εκείνη τη μέρα.
Όπως είπα στην τηλεόραση,
οι τρεις σας θα επιστρέψετε σώοι και ασφαλείς.
Μην ανησυχείς.
Εντάξει;
Θα κατέβουμε σε λίγα λεπτά.
Εντάξει.
Μην ανησυχείς.
- Ωραία. Μένω ήσυχη. Αντίο. - Αντίο.
Αν δεν έχει κάνει τίποτα απ' όσα έχει πει μέχρι στιγμής,
θα το έκανε τώρα;
Είπε πολλές φορές ότι θα άφηνε την Ελοά.
"Θα την αφήσω να φύγει. Πες του να ανέβει να με προστατέψει".
Ποτέ δεν κράτησε τον λόγο του.
76 ΩΡΕΣ ΟΜΗΡΙΑΣ
Η ώρα περνά και δεν γίνεται τίποτα. Η προσμονή εντείνεται.
Η Ναϊάρα είναι μέσα στο διαμέρισμα.
Οι συγγενείς περιμένουν. Η μητέρα της Ελοά, η Κριστίνα,
είναι σ' εκείνο το διαμέρισμα και περιμένει πληροφορίες.
Το κοινό τρελαίνεται για κάτι τέτοια.
Στην πραγματικότητα, ας είμαστε ειλικρινείς,
είναι φοβερή ιστορία.
Η αστυνομία έστειλε μια όμηρο στην αιχμαλωσία,
και ο απαγωγέας ξεγέλασε όλους τους αστυνομικούς και…
Ένας συνάδελφος από το Globo με κατσάδιασε. Είπε "Κοίτα τι έκανες.
Δεν έπρεπε να το κάνεις αυτό".
Και μετά του πήρε συνέντευξη η Ζέλντα Μέλο όπως εγώ.
Θα την ελευθερώσω όπως τους άλλους.
Δεν θα πω ακριβώς πότε,
ούτε θα προειδοποιήσω. Απλώς θα συμβεί.
Το κοινό ήθελε να το δει, οπότε έγινε μια κούρσα,
ποιος θα του πάρει συνέντευξη μετά.
Αν δεν συνεργαστούν, δεν συνεργάζομαι.
Μετανιώνεις που το έκανες;
Δεν έχω μετανιώσει ακόμα.
Της αξίζει αυτό που περνάει.
Αν κάνουν καμιά βλακεία,
θα πεθάνουμε και οι δύο.
Τι δικαίωμα έχει ο Λίντεμπεργκ
να κρατάει ένα κορίτσι υπό την απειλή όπλου
και να δίνει συνέντευξη;
Έγινε σαν τσίρκο.
Δεν είμαι αυτός που νομίζουν όλοι. Δεν θέλω να σαπίσω στη φυλακή.
Έγινε σταρ. Ο Λίντεμπεργκ ήταν ο πρωταγωνιστής τώρα.
Τον έβγαλαν ζωντανά να πει ό,τι ήθελε.
Η ομάδα παραγωγής μας επικοινώνησε με τον Λίντεμπεργκ.
Δεν θα κάνει τίποτε απερίσκεπτο πλέον.
Δεν πρόκειται. Οι οικογένειες να μείνουν ήσυχες.
Ως μητέρα, ήθελα να του μιλήσω.
Δεν απαντούσε.
Όποτε τηλεφωνούσα, δεν απαντούσε.
Αλλά μιλάει στα ΜΜΕ;
Μόνο ο Θεός ξέρει
τι περνούσαμε.
Μόλις ο Λίντεμπεργκ αντιλαμβάνεται ότι έχει τα ΜΜΕ με το μέρος του,
παύει τη διαπραγμάτευση με την αστυνομία
κι εκμεταλλεύεται το βήμα που του δόθηκε στην τηλεόραση.
Η τηλεθέαση ήταν στα ύψη για όλους,
κι εκείνος φόβιζε την αστυνομία όλο και πιο πολύ.
Οπότε, το τρίγωνο που είχε σχηματιστεί,
μεταξύ Λίντεμπεργκ, αστυνομίας και ΜΜΕ,
κατέρρευσε.
Τότε, μόνο ένας έκανε κουμάντο στο παιχνίδι.
Αυτός ήταν ο Λίντεμπεργκ.
95 ΩΡΕΣ ΟΜΗΡΙΑΣ
Μεσημέρι. Η φανέλα της ομάδας ποδοσφαίρου του Σάο Πάολο
έχει τοποθετηθεί στο παράθυρο του διαμερίσματος.
Προς έκπληξή μας,
ώρες αργότερα, ο προπονητής της ομάδας του Σάο Πάολο,
που ήταν δημοτικός σύμβουλος, διατέθηκε να βοηθήσει στην υπόθεση.
Είναι ένα αίτημα που κάνουμε ώστε να υπάρξει αίσιο τέλος.
Μπορεί να εμπιστευτεί την αστυνομία.
Δεν ήρθαν να τον τιμωρήσουν. Ήρθαν να τον προστατέψουν.
Ήταν ολοφάνερο ότι τα πράγματα ήταν εκτός ελέγχου.
Όλοι ήθελαν να βρουν μια λύση.
Κι όποιος το έκανε θα γινόταν ο ήρωας της κατάστασης.
Η κατάσταση κλιμακώθηκε μέχρι το σημείο
όπου δεν υπήρχε διέξοδος, γιατί είχαν περάσει ήδη πέντε μέρες.
Κι αφού δεν τρώγαμε καλά,
ένιωσα μεγάλη αδιαθεσία.
Οι διασώστες με βοήθησαν και είδαν ότι ήμουν στα πρόθυρα
να πάθω έμφραγμα.
Είπε ότι η ζωή του τελείωσε. Και δεν είχε σημασία.
Σημασία είχε μόνο να βγάλει την κόρη του από εκεί.
ΑΠΑΓΟΡΕΥΕΤΑΙ Η ΔΙΕΛΕΥΣΗ
Με τις διαπραγματεύσεις πρακτικά στάσιμες,
η αστυνομία κατέφυγε σε μια ήδη γνωστή τακτική.
Την Τρίτη, έκλεισαν το ρεύμα στο διαμέρισμα.
Αυτήν τη φορά, άφησαν τον Λίντεμπεργκ και τα κορίτσια χωρίς τρόφιμα.
Έριξαν ένα σακίδιο από το παράθυρο για να πάρουν γεύμα,
αλλά το αίτημα δεν έγινε δεκτό.
Ανησυχούσα για την κατάληξη της υπόθεσης,
γιατί ο Λίντεμπεργκ δεν έδειξε ποτέ
κανένα σημάδι συνεργασίας.
Δεν μπορούμε να επέμβουμε.
Υπάρχουν τρία παιδιά εκεί μέσα. Πώς να επέμβουμε;
Πώς ήταν παιδί αυτός;
Δεν καταλαβαίνετε.
Έχει όμηρο εκεί μέσα.
Τι τρελό συναίσθημα είναι αυτό που έχει ο κόσμος
να ωραιοποιεί τον εγκληματία; Όχι.
97 ΩΡΕΣ ΟΜΗΡΙΑΣ
Γύρω στις 2:00 μ.μ.
άρχισαν διαπραγματεύσεις για ένα έγγραφο.
Ο Λίντεμπεργκ ήθελε υπογεγραμμένο έγγραφο
που να εγγυάται τη σωματική του ακεραιότητα όταν παραδοθεί.
Σας ζητώ να τον ενημερώσετε
ότι είμαι εισαγγελέας και ήρθα να εγγυηθώ τη σωματική του ακεραιότητα
και ότι όλα θα τελειώσουν καλά.
Ήρθε ένας εισαγγελέας, τον έδειξαν στην τηλεόραση,
ώστε να το πιστέψει.
Έφτιαξαν το έγγραφο, υπογράφηκε.
Έστειλαν στον Λίντεμπεργκ το έγγραφο με ένα σκοινί.
Ίσως η υπόθεση κοντεύει να τελειώσει;
Αυτό πιστεύω.
Ακόμα κι αν κοιμόταν λίγο τη νύχτα,
είναι συναισθηματικά εξαντλημένος.
Θα λογικευτεί,
και πιστεύω ότι θα παραδοθεί σε μερικές ώρες.
Απάντησε πολύ εκνευρισμένος.
"Μου έστειλαν ένα χαρτί, δεν καταλαβαίνω τίποτα.
Είναι όλα μουντζούρες, δεν καταλαβαίνω". Ήταν ουσιαστικά άχρηστο.
Αυτά που έλεγε δεν με έπειθαν.
Αν φοβάται να πεθάνει, ας παραδοθεί.
Η αστυνομία δεν θα τον σκότωνε εμπρός στα ΜΜΕ.
100 ΩΡΕΣ ΟΜΗΡΙΑΣ
Η υπόθεση αιχμαλωσίας με τη μεγαλύτερη διάρκεια
στην πολιτεία του Σάο Πάολο μετράει πάνω από 100 ώρες.
Γύρω στην πέμπτη μέρα,
ο Λίντεμπεργκ άρχισε να φέρεται εντελώς διαφορετικά απ' ό,τι πριν.
Βλέπω ένα αγγελάκι που μου λέει
"Μην το κάνεις".
Κι ένα διαβολάκι που λέει "Κάν' το. Μην το αφήσεις".
Είναι ένας άγγελος κι ένας διάβολος. Ο διάβολος λέει να το κάνω.
"Προχώρα, μη σταματάς".
Ο άγγελος λέει "Μην το κάνεις". Είμαι μπερδεμένος, αγχωμένος.
Είμαι κάποιος χωρίς συναισθήματα, άκαρδος.
Είμαι άκαρδος.
Θέλω να σου ζητήσω μια χάρη.
Πες τους να μπουκάρουν εδώ μέσα.
Η αστυνομία με πλησίασε
και είπε "Χθες,
όλη μέρα τη χτυπούσε".
Ήμουν…
Το κεφάλι μου γύριζε.
Σκεφτόμουν "Γιατί δεν μπαίνουν επιτέλους; Γιατί δεν το τερματίζουν;"
Είμαι ευγνώμων για όλα όσα έχεις κάνει, εντάξει;
Αλλά θέλω…
Θα έρθει κάποια στιγμή που θα πρέπει να σκεφτείς.
- Πες τους… - Μιλάει για αυτοκτονία.
Πες τους ότι έχεις κουραστεί.
Τότε κάποιος θα πάρει τη θέση σου
και θα δοθεί η διαταγή να μπουν εδώ, και θα τα τελειώσω όλα, εντάξει;
Έγινε αδύνατον
να του μιλήσεις και να διαπραγματευτείς
με λογικό τρόπο.
Δείχνει ξεκάθαρα
ότι θα πραγματοποιήσει την πρόθεσή του να σκοτώσει την Ελοά
και να αυτοκτονήσει.
Από τότε κι έπειτα,
αν πέσει πυροβολισμός μέσα στο διαμέρισμα, η ομάδα κρούσης είχε άδεια να δράσει.
Ορίσαμε μια ομάδα που θα μπορούσε να εισβάλει στο διαμέρισμα.
Η αστυνομία είχε ήδη τοποθετήσει εκρηκτικά στην πόρτα.
Ήταν όλα έτοιμα.
Ο εισαγγελέας και ο δικηγόρος του νεαρού
έρχονται για συνέντευξη Τύπου.
Θα έδινε συνέντευξη Τύπου ο συνταγματάρχης Φέλιξ,
ο διοικητής της όλης επιχείρησης.
Πήγαμε γρήγορα εκεί.
Οι ρεπόρτερ πήραν θέσεις για τη συνέντευξη.
Ζητώ λίγη υπομονή.
Πρέπει να πάρω τον εξοπλισμό
ώστε να γίνει σωστά αυτό.
Η ένταση ήταν μεγάλη.
Δεν υπήρχαν πληροφορίες εκτός απ' ό,τι δείχναμε.
Δεν μαθαίναμε τίποτε άλλο.
- Εμπρός. - Θα μπείτε μέσα;
Τρέχουν όλοι, κοίτα.
Λίντεμπεργκ! Για όνομα του Θεού!
Λίζο!
Ανατινάξαμε μια πόρτα που ήταν φραγμένη με ένα τραπέζι.
Και είχε βάλει ένα ράφι πίσω από το τραπέζι.
Μπήκαν μέσα!
Δεν τον έβλεπα.
Κρύφτηκε πίσω από μια κολόνα.
Υπάρχει μεγάλη αναταραχή έξω από το κτίριο!
Η Ναϊάρα μόλις βγήκε.
Βλέπουμε τα κορίτσια να ελευθερώνονται.
Θεέ μου! Πού είναι η Ελοά;
Πού είναι η Ελοά;
Θεέ μου!
Έπεσαν πυροβολισμοί εκεί μέσα.
Την πυροβόλησε.
- Την πυροβόλησε. Είναι πεσμένη στο πάτωμα. - Στο πάτωμα;
Αυτό είδαμε.
Τη Ναϊάρα να κατεβαίνει με το χέρι στο στόμα,
γεμάτη αίματα.
Μετά, κατέβηκε ένας αστυνομικός με την αδερφή μου
στα χέρια του.
Συγγνώμη, παιδιά.
Όταν έφυγε η Ελοά πάνω σε φορείο, αναίσθητη,
εκείνη ακριβώς τη στιγμή,
η Βραζιλία άρχισε να συνειδητοποιεί
πόσο μεγάλο φιάσκο ήταν η υπόθεση της Ελοά.
Τον έπιασαν.
Κοίτα! Αυτός μπροστά είναι ο Λίντεμπεργκ.
Αυτός δεν είναι;
Ο Λίντεμπεργκ βγαίνει. Αυτός με το κόκκινο.
Δεμένος με χειροπέδες.
Κρατάτε τον!
17 ΟΚΤΩΒΡΙΟΥ, 10:00 Μ.Μ. ΔΗΜΟΤΙΚΟ ΝΟΣΟΚΟΜΕΙΟ ΣΑΝΤΟ ΑΝΤΡΕ
Ο γιος μου ο Ρόνικσον
ήταν αυτός που μου είπε ότι την πυροβόλησαν.
Είπε "Μπαμπά…
πυροβολήθηκε δύο φορές".
Και ρώτησα γι' αυτόν. "Τον πυροβόλησαν αυτόν;
Τον πυροβόλησαν;" Είπε "Όχι, μπαμπά.
Αυτός πυροβόλησε την Ελοά δύο φορές".
Τότε τα έχασα. Λιποθύμησα, δεν ξέρω.
Το χειρουργείο της Ελοά μόλις τελείωσε.
Επέζησε, είναι ζωντανή.
Σύντομα, οι γιατροί που έκαναν την επέμβαση
αναμένεται να κάνουν δηλώσεις στους δημοσιογράφους.
Κάποιοι γιατροί βγήκαν και είπαν
"Κάναμε ό,τι μπορούσαμε.
Τώρα είναι στο χέρι του Θεού.
Διότι πυροβολήθηκε στο κεφάλι.
Κάναμε ό,τι μπορούσαμε".
Τότε εγώ…
Τότε κατέρρευσα.
Γιατί δεν ήξερα ότι είχε πυροβοληθεί στο κεφάλι.
Μετά, είπαν ότι ήταν σε κώμα.
Με πήγαν…
Με πήγαν εκεί που ήταν.
Συγκλονίστηκα. Είπα "Γλυκιά μου, ήρθε η μαμά".
Συγκλονίστηκα.
Με έβγαλαν από το δωμάτιο.
Μετά την τραγική κατάληξη της απαγωγής, πλανάται ένα ερώτημα.
Έκανε λάθος η αστυνομία;
Δεν δόθηκαν εντολές.
Η ομάδα στο πλάι άκουσε πυροβολισμούς και μπήκε μέσα.
Φάμπιο, όντως η αστυνομία αντέδρασε σε πυροβολισμό
που έριξε ο νεαρός;
Οι ιατροδικαστές πρέπει να εξηγήσουν αν πρώτα ακούστηκε ο πυροβολισμός
ή αν ο πυροβολισμός έπεσε λόγω της εισβολής της αστυνομίας.
Μετά την απελευθέρωσή της,
η Ναϊάρα δίνει την κατάθεσή της εδώ
στους εισαγγελείς και τον αστυνομικό διοικητή.
Ναϊάρα!
Σύμφωνα με την αφήγηση της Ναϊάρα,
ο Λίντεμπεργκ δεν πυροβόλησε πριν την έκρηξη.
Είπε ψέματα;
Δεν είπε ψέματα. Ήταν θύμα.
Βρέθηκε εν μέσω μιας κρίσης.
Είναι ένα 15χρονο κορίτσι
που εύκολα θα μπορούσε να μπερδευτεί.
Μπορεί να είναι σαστισμένη και να κάνει λάθος τώρα.
Ο πυροβολισμός του Λίντεμπεργκ ήταν
το έναυσμα για τις πράξεις της EKAM.
Τελεία και παύλα. Χωρίς αμφιβολία, δεν αμφιβάλλω καθόλου.
Δεν υπάρχει καμία ένδειξη
οποιουδήποτε ήχου που μπορεί να ήταν πυροβολισμός
στα 12 λεπτά πριν από την έκρηξη.
Έγινε μια έκρηξη.
Πρώτα η έκρηξη,
μετά ακούστηκαν πυροβολισμοί.
Ναι, αυτή είναι η αλήθεια.
Επινόησαν ένα αφήγημα
για να αθωωθεί το κράτος.
Ο κυβερνήτης ζήτησε συγγνώμη από την οικογένεια της Ελοά,
αλλά υπερασπίστηκε τα μέτρα που έλαβε η διαπραγματευτική ομάδα.
Η EKAM είναι πολύ έμπειρη μονάδα.
Είναι πολύ θαρραλέοι.
Πολύ καλά προετοιμασμένοι.
Αυτό που είδαμε στην υπόθεση της Ελοά
ήταν οι ελεύθεροι σκοπευτές,
που είχαν κάθε ευκαιρία
να πυροβολήσουν τον απαγωγέα,
να μη λαμβάνουν την εντολή. Γιατί;
Πώς είναι οι γονείς σου;
Είναι όσο καλά μπορούν.
Ταράχτηκαν πολύ, αλλά…
Νέα ιατρική αναφορά για την κατάσταση της Ελοά…
- Ελοά Πιμεντέλ… - Ελοά Κριστίνα ντα Σίλβα…
- Κρίσιμη κατάσταση. - Κινδυνεύει σοβαρά η ζωή της.
Έχει ζωτικά σημεία, αναπνέει…
- Έγιναν νέες εξετάσεις… - Κι άλλο χειρουργείο.
Δεν έδειξε καμία βελτίωση.
Η κατάσταση της υγείας της είναι κρίσιμη.
Ήρθε η γυναίκα μου και είπε "Τελείωσαν όλα.
Τελείωσε.
Η Ελοά πέθανε".
Ήμουν συντετριμμένη.
Δεν ήξερα τι να κάνω.
Ήθελα να πεθάνω.
Μα τα δυο αγόρια μου με αγκάλιασαν.
Ο Ρόνικσον και ο Ντούγκλας.
Συνειδητοποίησα ότι είχα άλλα δύο παιδιά.
Είπα…
"Τελείωσε. Πάει".
Ήρθαν από μακριά για να αποτίσουν τον ύστατο φόρο τιμής.
Και η Βραζιλία κατέβασε ρολά για την κηδεία της Ελοά.
ΓΚΡΑΤΣΙΕΛΙ ΟΛΙΒΕΪΡΑ ΦΙΛΗ ΤΗΣ ΕΛΟΑ
Ένιωθα ότι έφταιγα εγώ για όλα.
Οπότε, δεν ήξερα τι να της πω.
Δεν μπορούσα να σκεφτώ κάτι.
Κατηγορούσα τον εαυτό μου.
Οπότε, απλώς παρακολουθούσα σιωπηλά.
Πώς είναι για μια μάνα να περιμένει 100 ώρες;
Για εμάς, εκατό ώρες είναι πέντε μέρες.
Για μια μάνα, είναι μια αιωνιότητα.
Αυτές οι 100 ώρες δεν τελείωσαν για τη μάνα.
Αυτές οι 100 ώρες θα κρατήσουν μέχρι το τέλος της ζωής της.
Και ο ντόρος ξεπερνάει λίγο τα όρια.
Γιατί γίνεται προϊόν.
Και μετά τελείωσε.
Έφυγαν όλοι.
Η οικογένειά της έμεινε εκεί.
Εμείς δεν ήμασταν πια εκεί για το θέαμα.
Φύγαμε.
Μαζέψαμε τον φωτισμό μας
και φύγαμε.
Αυτό θέλουμε πραγματικά;
Αυτήν τη συμπεριφορά θέλουμε ως κοινωνία;
Ως δημοσιογράφοι, ως κοινωνία,
ως αστυνομικοί, αυτό θέλουμε πραγματικά;
Μέχρι σήμερα, ο κόσμος λέει "Είσαι υπεύθυνος για τον θάνατο της Ελοά".
Με έκαναν να φαίνομαι ένοχος.
Σας διαβεβαιώνω, εσάς και όποιον μας βλέπει,
κάθε δημοσιογράφος θα ήθελε να είναι στη θέση μου.
Πήγα στον τόπο του εγκλήματος, έφερα το κοινό εκεί.
13 ΦΕΒΡΟΥΑΡΙΟΥ 2012 ΔΙΚΗ ΤΟΥ ΛΙΝΤΕΜΠΕΡΓΚ
Πέρασε δίπλα μου γελώντας.
Γελούσε κατάμουτρα σε όλους.
Οπότε…
Δεν το είχε μετανιώσει.
Σίγουρα, αν υπήρχε ο νόμος περί γυναικοκτονίας τότε,
δεν θα απέτρεπε τις πράξεις του Λίντεμπεργκ.
Αυτό που αλλάζει είναι ότι η κοινωνία συνειδητοποιεί όλο και περισσότερο.
Κατά τη γνώμη μου, με αργούς ρυθμούς,
αλλά σε σημείο που αναγνωρίζει
ότι είναι πολύ σοβαρές
οι πράξεις βίας κατά των γυναικών.
Ένα απόγευμα γεμάτο προσμονή,
μέσα και μπροστά στο δικαστήριο του Σάντο Αντρέ.
Η εισαγγελία και η υπεράσπιση περίμεναν την απόφαση των ενόρκων.
Να καταδικαστεί.
- Πόσο να μείνει στη φυλακή; - Όσο πιο πολύ γίνεται.
Κατέστρεψε την οικογένειά μου.
Τώρα…
Το αντιμετωπίζουμε, έτσι;
Το αντιμετωπίζουμε.
Αλλά η πληγή παραμένει.
Πώς θα ήταν αν η Ελοά είχε…
Δεν γνώρισε την κόρη μου.
Λοιπόν;
21 Ιουνίου, γενέθλια του Ρόνικσον.
Ελπίζω να μπορέσει να είναι εδώ στο Σάο Πάολο μαζί μας.
Τον έχει πεθυμήσει πολύ η οικογένειά μας.
5 Αυγούστου, γενέθλια του μικρού μου αδερφού.
Του Έβερτον Ντούγκλας, τον οποίο αγαπώ πολύ.
Ελπίζω να είναι πολύ ευτυχισμένη μέρα.
Το 2008, θα…
Πρώτον, θα πάω στην παραλία.
Δεύτερον, θα ξεκουραστώ λίγο.
Τρίτον, θα βρω δουλειά.
Τέταρτον,
θα αρραβωνιαστώ τον Λίζο.
Ο Λίντεμπεργκ Άλβες καταδικάστηκε σε 98 έτη φυλάκισης.
Κατάφερε να μειωθεί η ποινή στα 39 έτη
και την εκτίει σε καθεστώς ημι-ανοικτής φυλακής.
Το 2018, η κυβέρνηση του Σάο Πάολο διατάχθηκε να αποζημιώσει
τη Ναϊάρα Ροδρίγες για ηθική, υλική και αισθητική βλάβη.
Η οικογένεια της Ελοά δεν έλαβε καμία αποζημίωση από τις αρχές.
Μετά την υπόθεση της Ελοά, το Υπουργείο Δημόσιας Τάξης του Σάο Πάολο
εφάρμοσε αυστηρότερα πρωτόκολλα
και περιόρισε τη συμμετοχή των ΜΜΕ σε διαπραγματεύσεις απαγωγής.
Η οικογένεια δώρισε τα όργανα της Ελοά.
Επτά άτομα έλαβαν την καρδιά, τους πνεύμονες, το πάγκρεας,
το συκώτι, τα νεφρά και τους κερατοειδείς της Ελοά.
Υποτιτλισμός: Νίκος Μανουσάκης